Oficiálnym platidlom v Ománe je ománský rial. Zmenárne sú dostupné takmer všade, odporúča sa prísť s americkými dolármi, ktoré zvyknú mať lepší kurz v porovnaní s eurom.
Európske platobné karty sú akceptované v obchodoch, reštauráciách i hoteloch. Takisto aj bankomaty nájdete vo všetkých väčších mestách.
Ceny sú približne rovnaké ako na Slovensku, lacnejšie môže vyjsť najmä benzín. Ubytovanie na vlastnú päsť je pomerne drahé, je výhodné pozerať ponuky s hotelmi a letenkami v jednom balíku, často sú to ponuky so stravou a za bezkonkurenčné ceny.
Najvýhodnejšou formou prepravy je autobus, taxíky sú pomerne drahé.